19.3.2015 Jurnalul Oficial al Uniunii Europene L 75/1 II (Acte fără caracter legislativ) ACORDURI INTERNAȚIONALE DECIZIA (UE) 201 5/451 A CONSILIULUI din 6 martie 2015 referitoare la aderarea Uniunii Europene la Convenția privind comerțul internațional cu specii ale faunei și florei sălbatice pe cale de dispariție (CITES) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (6) litera (a), având în vedere propunerea Comisiei Europene, având în vedere aprobarea Parlamentului European (), întrucât: (1) Convenţia privind comerţul internațional cu specii ale faunei şi florei sălbatice pe cale de dispariție (CITES) (denumită în continuare „convenția”), la care sunt părţi 178 de țări, inclusiv toate statele membre, constituie un instrument de mediu internațional esențial care vizează protejarea speciilor pe cale de dispariție ale faunei și florei prin controlul comerţului internațional cu exemplare din speciile respective. (2) Amendamentul de la Gaborone la convenție, adoptat în 1983 de o Conferință specială a părților care a avut loc la Gaborone, în Botswana, a modificat articolul XXI din convenție, astfel încât accesul la aceasta, limitat anterior la state, să fie permis şi organizațiilor de integrare economică regională formate din state suverane care au competență în materie de negociere, încheiere și punere în aplicare a acordurilor internaționale privind domenii care le-au fost transferate de statele lor membre și care fac obiectul acestei convenții. Amendamentul de la Gaborone la convenție a intrat în vigoare la 29 noiembrie 2013. (3) Aspectele care fac obiectul convenției se referă în esență la protecţia mediului. Dispoziţiile convenției au fost puse în aplicare în mod uniform în toate statele membre începând cu data de 1 ianuarie 1984. În plus, au fost adoptate norme ale Uniunii sub forma Regulamentului (CE) nr. 338/97 al Consiliului (') și a Regulamentului (CE) nr. 865/2006 al Comisiei (?). (4) Aderarea la convenție va permite Uniunii să participe la activitatea convenției şi va obliga din punct de vedere juridic Uniunea să pună în aplicare convenția şi să asigure respectarea acesteia în aspecte care țin de competența sa. Aderarea va genera responsabilități formale pentru Uniune, care, în calitate de parte, va răspunde în fața celorlalte părți în privința punerii în aplicare a convenției. (5)  Aderarea Uniunii la convenție nu va afecta modul în care Uniunea şi statele sale membre convin asupra pozițiilor pentru Conferința părților la CITES, în domeniile competențelor lor respective, în conformitate cu tratatele. ) Aprobarea din 16 decembrie 2014 (nepublicată încă în Jurnalul Oficial). ) Regulamentul (CE) nr. 338/97 al Consiliului din 9 decembrie 1996 privind protecția speciilor faunei şi florei sălbatice prin controlul comerțului cu acestea OL 61, 3.3.1997,p. 1). () Regulamentul (CE) nr. 865/2006 al Comisiei din 4 mai 2006 de stabilire a normelor de punere în aplicare a Regulamentului (CE) nr. 338/97 al Consiliului privind protecția speciilor faunei și florei sălbatice prin controlul comerțului cu acestea (JO L 166, 19.6.2006, p.1).